Sekuel World War Z Dibatalkan
Berita yang agak mengecewakan dari Hollywood. Peminat yang menantikan sekuel filem zombi World War Z terpaksa melupakan filem tersebut apabila ianya dibatalkan oleh studio Paramount. Menurut laporan dari halaman The Playlist, punca pembatalan filem tersebut disebabkan masalah bajet yang dikatakan mencecah hampir $200 juta dolar yang melibatkan kos produksi serta proses penggambaran semula. World War Z sebelum dihasilkan dengan kos mencecah $250 juta dolar termasuklah kos penggambaran semula. Untuk filem kedua, David Fincher meminta bajet kurang dari bajet asal memandangkan berskala kecil berbanding filem pertama, namun selepas diambil kira kos penggambaran semula, Paramount terpaksa membatalkan sekuel berkenaan. World War Z 2 sepatutnya akan memulakan penggambarannya pada bulan Mac dengan lokasi penggambaran terletak di Thailand, Spain, dan Atlanta, Georgia. Namun berita terbaru ini akan mengecewakan peminat yang telah lama menantikan sekuel World War Z